
| pes a son une percentuâl no tant alte, ma significative, dai fossii de Dolomie di For. 


Lis formis plui primitivis, gli Agnâts (vuê rapresentâts dome di Ampredis e Missinis), a son 
testemoneadis di tocs di aparâts mastiadôrs, luncs sul 1 mm e clamâts conodonts, che si cjatin 
disfant il cret carbonatic cuntun acit debil e che a zovin par datâ i crets. 


| Condrits (pes cartilagjinis” tant che scuâi, razis e chimeris dal di di vuê) a son pôc presints tra 
i pes de Dolomie di For. 


| pes ossis (Osteits) a son tant plui comuns. | Sarcopterigjis (pes cu lis alis cjarnosis”) a son 
testemoneâts dai Celacantiformis. | Atinopterigjis (pes cu lis alis radiadis”) a son rapresentâts 
di formis primitivis dal grup dai Condrostis (di chest grup vuê al è dome il Sturion) e dai 
neopterigjis basâi (di chescj pes vuê a son dome che pocjis specis). 


Cualchi piçul pes comun tai dipuesits bacinâi de Cjargne - i Folidoforidis — al somee che a 
sedin la base de evoluzion dai pes Atinopterigjis modernis, i Teleostis. 

Tra i pes de Dolomie di For a son testemoneâts adataments a manieris di vivi e a dietis 
diferentis. 


Di fat, i cadavars che a rivavin tal fonts dal bacin a divignivin di ambients diviers (lagunis e ôr de 
plateforme, cleve superiôr, aghe superficiâl dal bacin cun ossigjenazion normâl). 


| pes piçui (1-8 cm), che a son chei plui frecuents, forsit a vivin in bancs, compagn che vuê lis 
saradelis, e a mangjavin organisims planctonics une vore piçui che a cjapavin te masse de 
aghe. 


Plui formis di predadôrs plui grancj a jerin adatadis a sortis diferentis di cjace e di predis. 
Te aghe basse plene di vite dal ôr, plene di ostacui e tai fonts di savalon, a nadavin i pes 


durofacs, vâl a di chei che a mangjin organisims parâts di struturis duris (cape, scus, 
esoscheletri, teche, tal, e v.i.). 

l pes predadôrs 


Tra i predadôrs plui piçui al jere il pes cjan Pseudodalatias barstonensis, che al è testemoneât 
di piçulis batariis di 11 dincj cui ôrs a see. Al è l'Unic Condrit de Dolomie di For. 


A son, ancje se rârs, i Celacantiformis che a son Sarcopterigjis, ven a stâi membris dal grup di 
pes ossis di li che a son derivâts - tor dai 360 milions di agns indaür - i Tetrapots e duncje ancje 
noaltris. Vuê a son rapresentâts dome dal gjenar Latimeria. 


Saurichthys al jere un predadôr svelt cul cuarp fin, che vuê al ricuarde la Agulie (un Teleosti), 
ancje se nol à parintât cun chel, stant che al è un Condrosti come il Sturion. Si cjate dispès tai 
crets bacinâi de val de siace. 


Thoracopterus martinisi al jere un pes svoladôr che al saltave für de aghe par scjampâ dai 
predadôrs plui grancj di lui. Difûr al somee i pes svoladôrs dal di di vuê (ducj Teleostis), ma nol 
à une parintât di dongje cun lôr, viodüt che al è un Condrosti. Ancje chest si cjate dispès te val 
de siace. 


Birgeria, condrosti predadôr di mâr viert, cun cuarp grues, al è râr te Dolomie di For (dome un 
esemplàr). 

l pes predadôrs: convergjence evolutive 


| pes predadôrs de Dolomie di For nus provin a clâr la impuartance dal fenomen de 
convergjence tal procès evolutif: speciis che no àn une parintàt tant strete tra di lôr, vivudis 
desenis di milions di agns lontanis une di chê altre, a àn cjapât une forme de stesse sorte par 
tigni une nicje ecologjiche de stesse sorte. 


Il condrosti Thoracopterus di 210 milions di agns indaür al veve un lobul disot de de code plui 
disvilupât di chel disore par che la fuarce dade dal moviment de code al ves une componente 
verticâl che i permetès di saltâ für da la aghe. Une volte für, lis alis petorâls largjis e viertis a 
fasevin di superficie puartante che e permeteve la planade. Chestis stessis struturis a son 
stadis “selezionadis” po dopo de evoluzion pe stesse reson tal pes svoladôr teleosti Exocoetus 
che al vif vuê tai oceans. 

I pes durofacs 


Sargodon tomicus, un neopterigji primitîf lunc fintremai un metri, al veve un cuarp subcircolàr, 
alt des dòs bandis e cuviert di scaiis avonde finis. | dincj devant a vevin forme di scarpel par 
gjavà dal basament dùr i organisims che al mangjave, invezit chei daùr a vevin forme di boton 
par fruçâiju. 


Un altri pes durofac cjatàt te Dolomie di For, no a Preon ma plui a ovest (di Caprizi a For 
Disore), al è il neotperigji primitif Paralepidotus ornatus. || cuarp avonde fin al jere cuviert di 
scaiis fuartis e la bocje e veve grues dincj emisferics. 


Un esemplàr di dongje Caprizi al è stàt assegnât al neopterigji primitif Dapedium, cul cuarp ovàl 
e che par aspiet al somee il Sargodon. 


In Cjargne a son ràrs e si cjatiju dome in esemplàrs pigui i Picnodonts, neopterigjis primitifs 
tipics de aghe basse de plateforme carbonatiche e che dopo, tal Cretaci, a son deventàts tant 
frecuents in Friùl. 

Chei altris pes 


A son tantis altris formis di pes tal campion fossil de Dolomie di For, ma no son mai stadis 
studiadis e alore no son ancjemò determinadis. 


A son segnalâts Heterolepidotus, Colobodus, Caturus, Furidae e salacor “leptolepidis”, ma 
chestis assegnazions no son siguris e a covenatrèssin verificadis. 


Salacor al è il condrosti Peltopleurus, piçul e caraterizât di filis lateràls di scaiis retangolârs. 
A son comuns ancje Folidoforiformis evolüts, un grup di neopterigjis che par cualchi autôr al è la 
base de evoluzion dai pes ossis modernis, i Teleostis. 


Te Dolomie di For si à identificât lis speciis Eopholidophorus forojuliensis e Pholidorhynchodon 
malzanii, la prime istituide di Rocco Zambelli tal 1990 propit su la fonde di esemplârs scuvierts 
in Cjargne. A son pes luncs pôcs centimetris, cul cuarp cuviert di scaiis piçulis e no tant 
robustis. 

